Помощ към WoodSORT 97

Ръководство	В тази глава е изяснен начинът на работа с прогамния продукт WoodSORT
Основни понятия	В тази глава са изяснени основните понятия използвани в програмния продукт WoodSORT
Инструменти	В тази глава са описани допълнителните възможности на програмния продукт WoodSORT
За създателите	В тази глава се съдържа информация за създателите на програмния продукт WoodSORT


За създателите

инж. Илко Добричов

инж. Росен Петров

инж. Вълко Вълков

Добромир Карамелски

За контакти:

София 1606,

бул. Христо Ботев No. 15,

тел.: (02) 51-41-70

инж. Илко Добричов

София,

Лесотехнически университет,

бул. Климент Охридски No. 10,

катедра Лесоустройство,

каб. 324, тел. 91-907-255

инж. Илко Добричов

София 1680,

ул. Ястребец No. 37

тел.: (02) 55-68-11

инж. Вълко Вълков

E-mail: VKV@BIS.BG


Ръководство за работа

При работа с порграмния продукт WoodSORT са възможни два пътя:

Решаване на нова задача

Съществуващи файлове


Решаване на нова задача

За започване на нова задача изберете от главното меню на програмата Регистър|Нова задача. Отваря се диалоговият прозорец Нова задача.

На страницата Дървесни видове са изброени видовете с които програмната система може да работи. Те са разделени на две групи:

Стандартни

Местни

Избира се дървесният вид.

Обръща се страницата Основни показатели. Попълват се графите с данни за Отдел и Подотдел. В графата ГСУ с думи се записва горскостопанският участък.

В панела Степени на дебелина е прeдоставена възможност да се работи със закръгления през два или четири сантиметра.

Методите за кубиране и сортиментиране са:

Окомерна таксация

Пълно клупиране

Маркиран фонд

Задават се Lкорона и процент от стъблото за сортиментиране.

По желание се определя обемът на клоните.


Съществуващи файлове
Съществуващи фаилове

За отваряне на съществуващи файлове се избира Регистър|Отваряне.. Възможна е редакцията им, както и записване под друго име.


Основни понятия

Стандартни видове

Местни видове

Dср

Hср

Нормално разпределение

Окомерна таксация

Пълно клупиране

Маркиран фонд

Lкорона

Процент от стъблото за сортиментиране

Клони


Стандартни дървесни видове

Тези дървесни видове са събрани в Справочника по дендробиометрия от 1983 година. Включени са иглолистни, широколистни, издънкови и семенни, с естествен и изкуствен произход.

Стъблената форма се моделира посредством усреднена крива на пълнодървесността по разработената от д-р Георги Сираков (1947) методика.

Справочната база е съставена предимно за зрели дървостои и се използва във всички горски стопанства.

Зависимостите при стандартните дървесни видове са изведени за сечищна форма на стопанството.


Местни дървесни видове

Моделирането на стъблената образуваща се осъществява по метода на най-малките квадрати. Като се използват данни от конкретно горско стопанство може да се състави местна справочна база.

За целта е необходимо да се проследи намаляването на дебелината от основата към върха на дървесните събла, като измерванията се извършат за няколко десетки дървета. Апроксимацията на кривата на стъблената форма е аналитична, посредством полином от 4 до 15 степен.

Моделите отразяват специфичните условия на растежната среда, което води до подобряване на точността при кубирането и сортиментирането. Те успешно могат да се прилагат и в изборните  гори, където стъблата са с по-малка пълнодървестност.

За изследване на местните дървесни видове може да се обърнете към авторите на програмния продукт WoodSORT.


Среден диаметър

Характеризира средното по дебелина дървесно стъбло в насаждението. Измерва се с точност до милиметир. Може да бъде и изчислен след пълно клупиране

Установяването на средния диаметър става чрез средната кръгова площ или след измерване при окомерната таксация.


Средна височина

Височината, която съответсва на средното по дебелина дърво. Може да се измери при окомерната таксация или изчисли при пълно клупиране. Изчислява се като среднопретеглена чрез кръговите площи или се отчита от кривата на височините.


Нормално разпределение

Отразява строежа на дървостоите по дебелина. То е процентна вариационна крива на разпределението на броя на дърветата по естествени степени на дебелина. В програмния продукт е заложен модела на Тюрин (1931).


Окомерна таксация

Кубирането и сортиментирането става посредством зададени Dср и Hср.Чрез съответни математически трансформации се разкрива сортиментната структура на насаждение с въведените основни таксационни показатели. Общия брой на дърветата е 100.

Участието на дърветата по абсолютни степени на дебелина (през два сантиметра) се получава от нормалното разпределение.


Пълно клупиране

Методът е свързан с измерване на дебелините на всички дървета от насаждението. Измерват се и височините на няколко дървета от централните степени на дебелина, които се определят автоматично от текущо въведения брой дървета по абсолютни степени на дебелина.

Dср се изчислява като средноквадратична величина. Hср се изчислява по формулата на Лорей.


Маркиран фонд

Предоставена е възможност за работа с индивидуална крива на височините. Може да се прилага и при изборната форма на стопанството. Диаметрите на дърветата се задават с точност до милиметър а не по степени на дебелина. Тази операция представлява многократно повторение на кубиране и сортиментиране на отделно дървоhlp_Alone.

Максималният брой диаметри за еднократно изчисление е 50, ако варирането е по голямо, то обработката може да се извърши на няколко серии. За разлика от Окомерна таксация и Пълно клупиране този метод няма практически ограничения за размерите на стъблата (дебелина и височина).


Дължина на короната

Дължината на короната се дава в относителни единици ( % ). Тя е в пряка връзка с обема на клоните и не влияе върху количеството на строителната дървесина. Преценява се като средна за дървостоя и е различна от процента от стъблото за сортиментиране.


Процент от стъблото за сортиментиране

Дава представа за дължината на годната за строителна дървесина част от стъблото. Той е отношение на височината до която ще се сортиментира към цялата височина на дърветата. Задава се като цяло число.


Клони

При таксирането на дървостоите не винаги се държи за количеството на клоните. Рядко се кубират, а не за всички дървесни видове е разработен очакваемия сортиментен добив. Програмният продукт определя обема на клоните. В отчетната форма те могат да се изключват посредством ключа Клони.

При необходимост, технически е възможно да се пристъпи към сортиментиране и на клоните.


Инструменти

В тази версия на програмния продукт WoodSORT e възможно:

Оценка на отделно дърво

Създаване на нови сортиментни групи

В тази версия на програмния продукт WoodSORT нe е възможно:

Създаване на модели за местни дървесни видове

Създаване на аналитични модели за растеж и развитие


Оценка на отделно дърво
Оценка на отделното дърво

Програмния продукт WoodSORT позволява оценката на стъблата да се извършва в следните направления:

Здрави и без технически недостатъци стъбла

Загнили и дефектни стъбла


Здрави и без технически недостатъци стъбла

Кривите на стъблената пълнодървестност са изразени аналитично. В досегашната практика са използвани графични модели, което е довело до отразяване на обема и сортиментите при определени съчетания между дебелини и височини. Изчисленията и разчетите в таблиците  са със закръгления. Моделирането чрез полиноми елиминира неточностите при закръгленията и се работи с измерените диаметри и дължини на стъблата.

Тази методика позволява да се излезе извън рамките на стандартните сортименти и да се премине към разкройване по зададени от потребителя нестандартни сортименти.

В наличните таблици е работено с фиксирана дължина на годната част от стъблата. Аналитичният подход предоставя възможност в диалогов режим промяна на тази дължина посредством параметъра дължина на връшката.


Загнили и дефектни стъбла

При наличие на повреди по дървесните стъбла се задейства ключа Дефектни секции. Необходимо е да се посочи височината, от която започва началото на повредената част, както и нейния край. Например, ако повреденият участък е между петия и осмия метър, то в таблицата в позицията Начало  се записва числото 5 и под него за Край  числото 8. Програмата сигнализира за грешка ако се застъпват повредени секции. Не е задължително въвеждането на данните да става по възходящ ред на дължините.


Сортиментни групи

Програмният продукт WoodSORT работи с утвъдрените от БДС сортименти. По желание могат да се задават нови изисквания за минимални дължини и дебелини на тънкия край. При работа със стандартни сортименти се получава дължината, до която дебелината на стъблото е по-голяма или равна на изискваната за съответния сортимент. Разкройването по нестандартни сортименти не контролира общата дължина на секцията, а дава броя сортименти, които могат да се добият.

Основният класификационен признак при сформирането на сортиментните групи е дебелината на тънкия край. Изчислителните процедури започват от по-високите към по-ниските стойности.

Образуването на новите групи става посредством бутона Нова група. Диалоговия прозорец се увеличава и се предоставя възможност за въвеждане на данни за сортиментите принадлежащи на тази сортиментна група както и име, под което да бъде записана. Наименованието се отразява в отчетните форми. В таблицата Размери в графата d [cm] се задава дебелината на тънкия край (при задаване на сортиментите програмата автоматично ги подрежда по низходящ ред на дебелиините), а в графата h [m]  се задава дължината на сортимента. Групата се записва посредством бутона Инсталирай. Създадени вече сортиментни групи могат да се редактидат, да се добавят нови сортименти и да се записват под друго име.

За промяна на текущата сортиментна група се постъпва по следния начин: избира се името на групата от списъка и се натиска бутона Установяване на текуща сортиментна група.


Стандартни сортименти

Включват седем сортиментни класа и три категории: едра средна и дребна строителна дървесина. Минималната дължина е три метра, а дебелините са над 18 cm за едрата, от 8 до 17cm за средната и между 3 и 7cm за дребната. При дребната строителна дървесина минималната дължина е два метра и всички изчисления в рамките на даден сортимент се извършват със стъпка от един метър.


Нестандартни сортименти

При тези сортименти отпада изискването за минимална дължина. Разчетите про отделните сортименти са свързани с техния брой, а не с общата им  дължина. От отчетните форми се получава информация за обема и броя стъблени секции за всеки от сортиментите принадлежащи на групата.